Vedtekter for Tunåsen barnehage AS

**1. Namn og eigar**

Namnet til barnehagen er Tunåsen barnehage A/S. Eigar av barnehagen er Marit Førde Lødemel.

**2. Lover og reglar**

Tunåsen barnehage vert driven i samsvar med Lov om barnehagar, føresegner og retningsliner frå departementet, kommunale vedtak og Rammeplan for barnehagen.

**3. Føremål** (Lov om barnehagar § 1)

Barnehagen skal i samarbeid og forståing med heimen ivareta barnas behov for omsorg og leik, og fremje læring og danning som grunnlag for allsidig utvikling. Barnehagen skal byggje på grunnleggande verdiar i kristen og humanistisk arv og tradisjon, slik som respekt for menneskeverdet og naturen, på åndsfriheit, nestekjærleik, tilgiving, likeverd og solidaritet, verdiar som kommer til uttrykk i ulike religionar og livssyn og som er forankra i menneskerettighetene.

Barna skal få utfalde skaparglede, undring og utforskartrong. Dei skal lære å ta vare på seg sjølv, kvarandre og naturen. Barna skal utvikle grunnleggande kunnskapar og ferdigheter. Dei skal ha rett til medverking tilpassa alder og føresetnadar.

Barnehagen skal møte barna med tillit og respekt, og anerkjenne barndommens eigenverdi. Den skal bidra til trivsel og glede i lek og læring, og vere ein utfordrande og trygg stad for fellesskap og vennskap. Barnehagen skal fremje demokrati og likestilling og motarbeide alle former for diskriminering (Lov om barnehagar § 1).

**4. Innhald** (Lov om barnehagar § 2)

Barnehagen skal vere ei pedagogisk verksemd som gjev barna moglegheit for leik, livsutfolding og meiningsfylte opplevingar og aktivitetar. Barnehagen skal ta omsyn til barnas alder, funksjonsnivå, kjønn, sosiale, etniske og kulturelle bakgrunn, herunder samiske barns språk og kultur. Barnehagen skal formidle verdiar og kultur, gje rom for barns eigen kulturskaping og bidra til at alle barn får oppleve glede og meistring i eit sosialt og kulturelt fellesskap.

Barnehagen skal støtte barns nysgjerrigheit, kreativitet og vitebegjær og gje utfordringar med utgangspunkt i barnets interesser, kunnskapar og ferdigheiter. Barnehagen skal ha ein helsefremjande og ein førebyggjande funksjon og bidra til å utjamne sosiale forskjellar. Nærare innhald og oppgåver står forskriftsfesta i Rammeplan for barnehagen. Med utgangspunkt i Rammeplan for barnehagen skal samarbeidsutvalet for kvar barnehage fastsetje ein årsplan for den pedagogiske verksemda.

**5. Samarbeidsutval**

Barnehagen skal ha eit samarbeidsutval som skal bestå av:   
2 representantar frå foreldre/føresette  
2 representantar frå dei ansatte i barnehagen  
1 representant frå eigar

Representantane til samarbeidsutvalet veljast for eitt år av gangen. Styrar kan vere eigars representant i samarbeidsutvalet med same rettigheiter som valte medlemmar. Om ikkje styrar deltek som eigars representant, har styrar møte, tale- og forslagsrett i samarbeidsutvalet og har gjerne rolla som sekretær. Samarbeidsutvalet konstituerer seg sjølv ved og velje ein leiar. Ved avstemming i samarbeidsutvalet, har kvar representant ei stemme, og vanlig fleirtalsvedtak gjeld. Ved stemmelikskap har leiaren dobbeltstemme.

Samarbeidsutvalet skal vere eit rådgjevande, kontaktskapande og samordnande organ. Samarbeidsutvalet skal bli førelagt og har rett til å uttale seg i saker som er av viktigheit for barnehagens innhald, verksemd og forholdet til foreldra. Utvalet skal særlig vere med å drøfte barnehagens ideelle grunnlag og arbeide for å fremje kontakt mellom barnehagen og lokalsamfunnet.

Samarbeidsutvalet skal påpeike overfor eigar, og kan melde frå til kommuna som tilsynsmynde, dersom barnehagen ikkje drivast innanfor dei rammene som setjast av gjeldande lover, forskrifter, kommunale vedtak, barnehagens vedtekter og barnehagens årsplan.

**6. Foreldreråd**

Barnehagen skal ha eit foreldreråd der foreldra/føresette til alle barna i barnehagen er medlemmer. Foreldrerådet skal fremje fellesinteressene til foreldra og bidra til at samarbeidet mellom barnehagen og foreldregruppa skapar eit godt barnehagemiljø. Foreldrerådet har rett til å uttale seg i saker som er viktig for foreldra sitt forhold til barnehagen. Styraren i barnehagen syter for at det vert kalla inn til det første møtet i kvart barnehageår.

**7. Personalet i barnehagen**

Styraren i barnehagen er den øvste administrative og pedagogiske leiaren og er ansvarleg for den daglege drifta av barnehagen. Styrar skal som minimum ha utdanning som førskulelærar/barnehagelærar eller anna høgskuleutdanning som gjev barnefagleg og pedagogisk kompetanse.

Kvar avdeling skal i tillegg ha ein ansvarleg pedagogisk leiar, som er direkte underlagt styrar. Pedagogiske leiar må vere utdanna førskulelærar/barnehagelærar eller tilsvarande jf. Lov om barnehagar. Samansetjinga av personalet for øvrig må skje på ein slik måte at det pedagogiske tilbodet ligg på eit høgt nivå.

Pedagogtettheita skal vere ein pedagog per 14 barn når barna er over 3 år og ein pedagog per 7 barn når barna er under 3 år. Styrar si administrasjonstid kjem i tillegg til normene for pedagogisk bemanning. Samtlege ansatte i barnehagen skal før tiltreding leggje fram tilfredsstillande politiattest og skrive under teieplikt.

**8. Opptak av barn**

Volda kommune har samordna opptak for å sikre lik handsaming av barn i kommunal og privat barnehage. Søknadsskjema ligg på Volda kommune si heimeside: [www.volda.kommune.no](http://www.volda.kommune.no) ([Barnehageplass - Volda kommune](https://www.volda.kommune.no/tenester/oppvekst-barnehage-og-skule/barnehage/barnehageplass/)).

Søknadsfrist for barnehageplass er 1. mars. Utover dette har barnehagen kontinuerleg opptak gjennom barnehageåret.

Barnet har rett til plass i den kommunen der det er busett (Lov om barnehagar § 12a). Barn reknast som tre år frå august det året barnet fyller tre år. Barn som fyller eitt år innan utgangen av november det året det søkast om barnehageplass, har etter søknad rett til å få plass i barnehage innan utgangen av den månaden barnet blei født.

Barn som står på venteliste etter avslutta opptak, og søkjarar utanom dei to opptaka, stiller likt mellom opptaka. Dersom barnehagen ikkje kan tilby plass til alle som søkjer, skal opptak skje etter følgjene prioritering:

1. Barn med nedsett funksjonsevne. Det skal føretakast ei sakkunnig vurdering for å vurdere om barnet har nedsett funksjonsevne (Lov om barnehagar § 13).

2. Barn som det er fatta vedtak om etter lov om barnevernstenester §§ 4-12 og 4-4 annet og fjerde ledd (Lov om barnehagar § 13).

3. Barn med særleg trong for barnehageplass på grunn av sosiale, medisinske eller pedagogiske årsaker hjå barnet eller familien.

4. Søsken av barn med plass i Tunåsen barnehage og barn av ansatte i Tunåsen barnehage.

5. Er det fortsatt ledige plassar etter hovudopptak, kan desse tilbydast barn frå andre kommunar.

**9. Plasstilbod**

Den som er tildelt plass har rett til og behalde denne inntil skulestart. Barn som er tildelt plass i barnehagen kan søkje om redusert plasstilbod.

**10. Oppseiing av plass i barnehagen**

Plass i barnehagen skal seiast opp med 1 månads skriftleg varsel. Oppseiing reknast frå siste dag i månaden. Det må betalast for plassen ut oppseiingstida uavhengig av kor vidt barnet nytta seg av plassen eller ikkje. Dersom andre barn overtek plassen i oppseiingstida, skal foreldrebetalinga reduserast tilsvarande.

**11. Opningstid**

Barnehageåret går frå veke 31 til veke 27 kvart år.

Barnehagen er open frå kl. 06.50 til kl. 16.40 måndag til fredag, og er stengt på laurdagar og søndagar. Barnehagen har fem planleggingsdagar i løpet av eit barnehageår og då held barnehagen stengt. Planleggingsdagane blir fastsett ved nytt barnehageår. Elles er barnehagen open berre ved påmelding på desse dagane: julafta (til kl. 12.00), romjula, nyttårsafta (til kl. 12.00) og onsdag før skjærtorsdag (til kl. 12.00). Påmelding skjer i vekene før desse dagane. Det må vere minst fem barn påmeldt for at barnehagen held ope.

**12. Opphaldstid**

Barnehagen har 9-timersregel som vil seie at barnet kan opphalde seg maks 9 timar i barnehagen per dag. Ved opphald utover dette vil ein få varsel, og bot om nødvendig.

**13. Ferie**

Alle barn skal ha minst 3 veker samanhengande ferie i løpet av eit barnehageår. Barnehagen held sommarstengt veke 28, 29 og 30 kvart år. Barna skal også ha ei 4. ferieveke som dei skal ta ut i løpet av barnehageåret. Ferien kan takast ut ei heil veke eller som enkeltdagar. Barnehagen må ha beskjed om ferie seinast to veker før ferieveka/dagane skal takast ut.

**14. Foreldrebetaling**

Betaling for opphald i barnehagen er inndelt i 11 månadlege terminar med forfallsdato den 20. i kvar månad. Juli er betalingsfri månad. Satsane fastsetjast i henhald til sentrale føringar for makspris. Det er mogleg å kjøpe ekstra dag for dei som ikkje har full plass, men dette er kun om barnehagen har ledig plass og barnetalet ikkje overskrider bemanningsnorma. Prisen for ekstra dag er kr. 300. Dette må gjevast beskjed om seinast innan kl. 12.00 dagen før.

**15. Fråver/sjukdom**

Alt fråvær skal meldast til barnehagen, fortrinnsvis innan kl. 09.00 same dag. Det pedagogiske opplegget startar kl. 09.00. Ved fråvær som ikkje skuldast sjukdom, skal foreldre/føresette gi beskjed så tidleg som mogleg slik at barnehagen kan tilretteleggje tilbodet best mogleg for dei øvrige.

**16. Innkjøp av utstyr til barn**

Foreldre/føresette er sjølv ansvarleg for innkjøp av nødvendig utstyr som barnet treng i løpet av opphaldet i barnehagen. Dette gjeld til dømes bleier, salver, medisin m.m.

**17. Måltid**

Barnehagen har full matordning, så barna får all mat og drikke i barnehagen. Barnehagen vektlegg i stor grad økologisk mat og produkt, og vel økologisk framfor noko anna. Barna får heimebaka grove brød til måltida, frukt ein gong for dag, havregraut tysdagar og middag på fredagar. Vi prøver også å byte ut nokre av brødmåltida med anna sunne alternativ. Barnehagen tilbyr tre måltider i løpet av dagen: frokost, lunsj og fruktmåltid.

**18. Lokalar**

Barnehagen skal ha lokal og uteområde som er eigna for formålet, ut frå omsynet til barnas alder og opphaldstid i barnehagen. Barna skal ha moglegheit for varierte aktivitetar i trygge omgjevnadar.

**19. Arealfastsetjing**

Arealnorm pr. barn er:

Heildagstilbod for barn over 3 år: 4,0 m2

Heildagstilbod for barn under 3 år: 5,3 m2

**20. Internkontroll**

Systematisk helse-, miljø- og sikkerheitsarbeid gjennomførast i samsvar med Internkontrollforskrifta som gjev bestemmelsar om oppfølging av krav fastsatt i ei rekkje lover. Dette er blant anna arbeidsmiljølova, brannvernlova, forskrift om miljøretta helsevern i barnehagar og skular m.v, og produktkontrollova. Styrar i barnehagen pliktar å utarbeide sjekklister og eigne rutinar for oppfølging av bestemmelsane.

**21. Teiesplikt**

Barnehagen skal ivareta forvaltningslova sine bestemmelsar om teieplikt, jf. § 13.